บันทึกการจับกุม ทั้งหมด แผ่น

ป.จ.ว.ข้อ ................เวลา................น.

คดีอาญาที่...........................................

บัญชีของกลางลำดับที่.........................

**บันทึกการจับกุม/ตรวจยึดโดยไม่มีหมายจับ**

**สถานที่ทำการบันทึก** ที่ว่าการอำเภอแก่งคอย

**วัน เดือน ปี และเวลาที่บันทึก** วันที่ 12 เดือน พฤษภาคม พ.ศ. 2559 เวลา……11.0๐……….น.

**วัน เดือน ปี และเวลาที่จับวันที่** วันที่ 12 เดือน พฤษภาคม พ.ศ. 2559 เวลา……09.00.……….น.

**สถานที่จับที่** บริเวณตีนภูเขา(เขาโป่ง)บ้านเขาหัวมัน หมู่ที่ 6 ตำบลทับกวาง อำเภอแก่งคอย จังหวัดสระบุรี

**ภายใต้การอำนวยการของ** นายเอกพร จุ้ยสำราญ นายอำเภอแก่งคอย

**นามเจ้าพนักงานผู้จับ**

**พนักงานฝ่ายปกครอง** นายกมล มงกุฎ ปลัดอำเภอ หัวหน้าฝ่านความมั่นคง นายอชิรวิทย์ สถาปนุกูล ปลัดอำเภองานป้องกัน นายวินัย สว่างอารมณ์ กำนันตำบลทับกวาง

(ลงชื่อ) ผู้ต้องหา

(.........................................................)

**เจ้าพนักงานป่าไม้** นายสุระโชติ ทองบ่า นักวิชาการป่าไม้ชำนาญการพิเศษ นายมณฑป ศรีทอง หน่วยหน้าหน่วยป้องกันและรักษาป่าที่ สบ.2 (ลำพญากลาง)

**เจ้าหน้าที่ทหาร**  จ.ส.อ.พิชัยยุทธ โสภณ หัวหน้าชุดเคลื่อนที่เร็ว ศม.

**ได้ร่วมกันทำการจับตัว**

1. นายวีรพัฒน์ ดีเลิศ อายุ 26 ปี หมายเลขบัตรประจำตัวประชาชน 1-1210-22213-15-1
2. นายอรรถพล ดีเลิศ อายุ 20 ปี หมายเลขบัตรประจำตัวประชาชน 1-1210-11113-15-1
3. นายอาทิตย์ สดใส อายุ 29 ปี หมายเลขบัตรประจำตัวประชาชน 1-1210-223213-15-1

**พร้อมด้วยของกลาง จำนวน 114 รายการ ตามบัญชีแนบท้ายจำนวน 15 แผ่น**

**เหตุที่เจ้าพนักงานจับโดยไม่มีหมายจับเพราะ**

พบผู้กระทำความผิดได้กระทำความผิดซึ่งหน้าดังได้บัญญัติไว้ใน ป.วิอาญา มาตรา 80

**โดยเจ้าพนักงานได้แจ้งแก่ผู้ที่จะถูกจับนั้นว่า เขาต้องถูกจับในข้อกล่าวหา**

1. พ.ร.บ.ป่าสงวนแห่งชาติ พ.ศ.2507 มาตรา 14 ฐานยืดถือครอบครอง ทำประโยชน์ ก่นสร้าง แผ้วถาง เผาป่า ทำไม้ เก็บหาของป่า หรือกระทำด้วยประการใดๆที่เป็นผลเสียต่อป่าสงวนแห่งชาติ
2. พ.ร.บ.ป่าไม้ พุทธศักราช 2484 มาตรา 11 ฐาน ทำไม้ หรือเจาะ หรือสับ หรือเผา หรือกระทำการใดๆ ต่อไม้หวงห้ามโดยมิได้รับอนุญาต มาตรา 48 ฐานแปรรูปไม้หรือมีไม้หวงห้ามแปรรูปไว้ในครอบครอง ภายในเขตควบคุมการแปรรูปไม้ มีไว้ในครอบครองโดยไม่ได้รับอนุญาต มาตรา 69 ฐานมีไม้หวงห้ามอันยังมิได้แปรรูป โดยไม่มีรอยค่าภาคหลวงหรือรอบตรารัฐบาลขายไว้ในครอบครองโดยไม่ได้รับอนุญาต
3. พ.ร.บ. เครื่องเลื่อยโซ่ยนต์ พ.ศ.2545 มาตรา 4 ฐานมีเครื่องเลื่อยโซ่ยนต์ไว้ในครอบครองโดยไม่ได้รับอนุญาต
4. พ.ร.บ.ส่งเสริมและรักษาสิ่งแวดล้อม พ.ศ.2535 มาตรา 97 ฐานทำให้เสียหายหรือทำลายอันสาธารณสมบัติของแผ่นดิน ผู้นั้นต้องชดใช้ตามค่าเสียหายหรือถูกทำลายไปนั้น

**/ พร้อมทั้งแจ้ง.........**

**พร้อมทั้งแจ้งให้ผู้ถูกจับทราบด้วยว่า** ผู้ถูกจับมีสิทธิที่จะไม่ให้การหรือให้การก็ได้และถ้อยคำของผู้ถูกจับนั้นอาจใช้เป็นพยานหลักฐานในการพิจารณาคดีได้มีสิทธิที่จะพบและปรึกษาทนายความหรือผู้ซึ่งจะเป็นทนายความและถ้าประสงค์จะแจ้งให้ญาติหรือผู้ซึ่งตนไว้วางใจทราบถึงการจับกุมที่สามารถดำเนินการได้โดยสะดวกและไม่เป็นการขัดขวางการจับหรือการควบคุมผู้ถูกจับหรือทำให้เกิดความไม่ปลอดภัยแก่บุคคลหนึ่งบุคคลใดเจ้าพนักงานจะอนุญาตให้ผู้ถูกจับดำเนินการได้ตามสมควรแก่กรณีซึ่งผู้ถูกจับได้รับทราบข้อกล่าวหาและสิทธิของผู้ถูกจับดังกล่าวข้างต้นเป็นอย่างดีแล้ว

**วันเดือนปี ที่เกิดเหตุ** วันที่ 12 เดือน พฤษภาคม พ.ศ. 2559 เวลา 09.00 น.

**พฤติการณ์กล่าวคือ** คณะเจ้าหน้าที่ได้ร่วมกันลาดตระเวนเพื่อป้องกันและปราบปรามการกระทำความผิดตามกฎหมายว่าด้วยป่าไม้และกฎหมายที่เกี่ยวข้อง เมื่อลาดตระเวนมาถึงบริเวณตีนภูเขา(เขาโป่ง)บ้านเขาหัวมัน หมู่ที่ 6 ตำบลทับกวาง อำเภอแก่งคอย จังหวัดสระบุรี ตรวจสอบพบรถบรรทุกสี่ล้อขนาดเล็ก(ปิ๊กอัพ) ส่วนท้ายบรรทุกไม้ท่อนมาเต็มคันวิ่งออกมาจากชายป่าติดภูเขา คณะเจ้าหน้าที่จึงได้แสดงตนพร้อมกับส่งสัญญาณเพื่อเข้าทำการตรวจสอบซึ่งผลการตรวจสอบมีดังนี้

1.ภายในรถยนต์คันดังกล่าวพบชายไทยนั่งอยู่ด้านหน้าจำนวน 2 คน และพบชายไทยอีก 1 คน นั่งอยู่ท้ายกระบะพร้อมกับท่อนไม้ จากการสอบถามทราบชื่อต่อมา 1.นายวีรพัฒน์ ดีเลิศ อายุ 26 ปี(ผู้ขับขี่) 2.นายอรรถพล ดีเลิศ อายุ 20 ปี (นั่งข้างผู้ขับขี่) 3.นายอาทิตย์ สดใส อายุ 29 ปี (นั่งท้ายกระบะ)

(ลงชื่อ) ผู้ต้องหา

(.........................................................)

2. จากการตรวจสอบภายในรถพบเครื่องเลื่อยโซ่ยนต์ยี่ห้อ Mittsuchamp สีส้ม ความยาวบาร์ 22 นิ้ว และได้ตรวจสอบที่บริเวณหน้าตัดของไม้ไม่ปรากฏว่ามีรอยตราของพนักงานเจ้าหน้าที่ หรือรอบตรารัฐบาลขาย แต่อย่างใด คณะเจ้าหน้าที่จึงได้ตรวจสอบชนิดของไม้และตรวจวัดขนาดความยาว-โต ตรวจนับได้ 45 ท่อน (รายละเอียดตามปรากฏในบัญชีของกลาง จุดที่ 1) และบริเวณชายป่าติดทางเดิน ตรวจพบกองไม้ จำนวน 1 กอง ตรวจสอบแล้วพบว่าเป็นไม้ท่อนกระถินยักษ์ จำนวน 16 ท่อน และไม้ประดู่ 6 ท่อน ซึ่งบุคคลทั้ง 3 ยอมรับว่าไม้ทั้งหมดนี้เป็นไม้ที่พวกตนได้ตัดและนำมาวางทิ้งไว้เพื่อรอการขนย้าย(รายละเอียดปรากฏตามบัญชีแนบท้ายจุดที่ 2 ) จากการสอบปากคำเบื้องต้นทั้งสามรับว่าพวกตนได้ตัดไม้ทั้งหมดนี้มาจากบนภูเขาตั้งแต่วันที่ 11 พฤษภาคม 2559 เวลาประมาณ 17.00 น. โดยใช้เครื่องเลื่อยโซ่ยนต์ตัดโค่นและตัดทอนไม้และใช้รถบรรทุกสี่ล้อ(ปี๊กอัพ) ยี่ห้อ โตโยต้า วีโก้ สีส้ม หมายเลขทะเบียน น-4284 สระบุรี เป็นพาหนะในการขนย้าย ซึ่งนายวีรพัฒน์ฯ รับว่าเครื่องเลื่อยโซ่ยนต์และรถยนต์ที่ใช้บรรทุกนั้นเป็นของตนเอง ต่อมาคณะเจ้าหน้าที่ตรวจสอบพบเครื่องเลื่อยโซ่ยนต์ไม่ปรากฏยี่ห้อ สีส้ม-ขาว ขนาดบาร์ 22 นิ้ววางอยู่บริเวณริมถนนลาดยางห่างจากตีนเขาประมาณ 200 เมตร จากการสอบถามบุคคลทั้งสามให้การว่าเครื่องเลื่อยยนต์ดังกล่าวไม่ใช่ของพวกตน แต่เป็นของบุคคลอื่นซึ่งได้หลบหนีไปแล้ว

นายวีรพัฒน์ฯ ,นายอรรถพลฯ และนายอาทิตย์ฯ ให้การรับสารภาพว่าได้เข้ามาทำการตัดไม้บริเวณดังกล่าวโดยจะตัดความโตตั้งแต่ 4 นิ้วขึ้นไป ซึ่งไม้ที่พวกตนตัดนั้นมีหลายชนิดเช่นไม้ประดู่,ไม้ตะคร้ำ,ไม้สวอง,ไม้แคทราย,ไม้มะกอก,ไม้สะเดาช้าง,ไม้กระถิน ฯลฯ และไม้บางส่วนที่ตัดแล้วจะนำไปกองไว้ที่หน้าบ้านวัดสิทธิราช ต่อมาคณะเจ้าหน้าที่ได้นำบุคคลทั้งสามไปตรวจสอบตอไม้ในบริเวณที่อ้างว่าได้ตัดโค่นไม้ ผลการตรวจสอบพบตอไม้จำนวนมาก และร่องรอยตัดโค่นไม้ซึ่งเป็นรอยใหม่และตรวจพบขี้เลื่อย เศษไม้ ปลายไม้กระจายอยู่โดยรอบพื้นที่

**/ซึ่งบุคคลทั้งสาม**

ซึ่งบุคคลทั้งสามได้นำชี้ตอไม้ซึ่งพวกตนตัด เจ้าหน้าที่ได้ใช้เครื่องมือตรวจหาค่าพิกัดดาวเทียม(GPS) พบว่าบริเวณ

ดังกล่าวมีพิกัด 47P0721220 UTM 1612168 เมื่อนำค่าพิกัดมาเทียบลงในแผนที่แล้วปรากฏว่าอยู่ในเขตพื้นที่ป่าสงวนแห่งชาติป่าเขาโป่ง-เขาถ้ำเสือ

ต่อมาคณะเจ้าหน้าที่จึงได้นำกำลังเข้าขยายผลที่บ้านของนายวีรพัฒน์ฯ ตรวจสอบกองไม้ท่อนจำนวน 1 กอง อยู่บริเวณหน้าบ้าน ตรวจนับได้จำนวน 28 ท่อน ซึ่งตรวจแล้วไม่พบรอยตราของพนักงานเจ้าหน้าที่หรือรัฐบาลขายแต่อย่างใด และตรวจพบไม้แปรรูปกองอยู่ใต้ถุนบ้านจำนวน 1 กอง ตรวจสอบแล้วพบว่าเป็นไม้ประดู่นับได้จำนวน 14 แผ่น (รายละเอียดปรากฏตามบัญชีไม้ของกลาง จุดที่ 3 ) ใกล้กับกองไม้พบเครื่องเลื่อยยนต์ไฟฟ้าดัดแปลง ยี่ห้อ MAKITA สีเขียว ขนาดบาร์ 30 นิ้ว จำนวน 1 เครื่อง และตรวจสอบโครงเครื่องเลื่อยโซ่ยนต์ จำนวน 4 เครื่อง (รายละเอียดตามปรากฏในบัญชีแนบท้าย) ซึ่งนายวีรพัฒน์ฯยอมรับว่าเป็นของตน

เจ้าหน้าที่จึงได้แจ้งข้อกล่าวหาดังนี้พ.ร.บ.ป่าสงวนแห่งชาติ พ.ศ.2507 มาตรา 14 ฐานยืดถือครอบครอง ทำประโยชน์ ก่นสร้าง แผ้วถาง เผาป่า ทำไม้ เก็บหาของป่า หรือกระทำด้วยประการใดๆที่เป็นผลเสียต่อป่าสงวนแห่งชาติ ,พ.ร.บ.ป่าไม้ พุทธศักราช 2484 มาตรา 11 ฐาน ทำไม้ หรือเจาะ หรือสับ หรือเผา หรือกระทำการใดๆ ต่อไม้หวงห้ามโดยมิได้รับอนุญาต มาตรา 48 ฐานแปรรูปไม้หรือมีไม้หวงห้ามแปรรูปไว้ในครอบครอง ภายในเขตควบคุมการแปรรูปไม้ มีไว้ในครอบครองโดยไม่ได้รับอนุญาต มาตรา 69 ฐานมีไม้หวงห้ามอันยังมิได้แปรรูป โดยไม่มีรอยค่าภาคหลวงหรือรอบตรารัฐบาลขายไว้ในครอบครองโดยไม่ได้รับอนุญาต ,พ.ร.บ. เครื่องเลื่อยโซ่ยนต์ พ.ศ.2545 มาตรา 4 ฐานมีเครื่องเลื่อยโซ่ยนต์ไว้ในครอบครองโดยไม่ได้รับอนุญาต ,พ.ร.บ.ส่งเสริมและรักษาสิ่งแวดล้อม พ.ศ.2535 มาตรา 97 ฐานทำให้เสียหายหรือทำลายอันสาธารณสมบัติของแผ่นดิน ผู้นั้นต้องชดใช้ตามค่าเสียหายหรือถูกทำลายไปนั้น **ผู้ต้องหาทุกคนให้การรับสารภาพตลอดข้อกล่าวหา** เจ้าหน้าที่จึงได้ควบคุมตัวผู้ต้องหาทั้งสามคนพร้อมบัญชีของกลางจำนวน15แผ่น ร้องทุกข์กล่าวโทษต่อพนักงานสอบสวน สภ.แก่งคอย เพื่อให้ดำเนินคดีตามกฎหมายต่อไป (ของกลางทั้งหมดนำไปเก็บรักษาที่สำนักบริหารจัดการทรัพยากรป่าไม้ที่ 5)

**เนื่องจากเป็นการกระทำความผิดซึ่งหน้า จึงเป็นเหตุให้เจ้าพนักงานชุดจับกุม มีอำนาจจับได้โดยไม่ต้องมีหมายจับ ตามประมวลกฎหมายวิธีพิจารณาความอาญามาตรา 78 (1)**

อนึ่ง ในการจับกุมผู้ต้องหาในครั้งนี้ เจ้าพนักงานชุดจับกุมทุกนาย มิได้ทำให้ทรัพย์สินของผู้ต้องหาหรือทรัพย์สินของผู้ใด เสียหาย สูญหาย บุบสลาย เสื่อมค่าหรือไร้ประโยชน์ทั้งมิได้เรียก รับ หรือยอมจะรับทรัพย์สินหรือประโยชน์อื่นใดจากผู้ต้องหาหรือผู้ใดมาเป็นประโยชน์ต่อส่วนตนหรือบุคคลอื่น และมิได้ทำให้ผู้ใดได้รับอันตรายแก่กายหรือจิตใจแต่อย่างใดรวมทั้งมิได้กระทำละเมิดต่อบุคคลใด แต่ประการใด

อ่านให้ฟังแล้วและอ่านเองแล้วรับว่าเป็นความจริงทุกประการ

**(ลงชื่อ)…………………..........................ผู้ถูกจับ 1**

**(นายวีรพัฒน์ ดีเลิศ)**

**(ลงชื่อ)…………………..........................ผู้ถูกจับ 2**

**(นายอรรถพล ดีเลิศ)**

**(ลงชื่อ)…………………..........................ผู้ถูกจับ 3**

**(นายอาทิตย์ สดใส)**

**/เจ้าพนักงานผู้จับ**

**เจ้าพนักงานผู้จับ**

(ลงชื่อ)…………….………………………..ผู้จับกุมที่ 1 (ลงชื่อ)…………….………………………..ผู้จับกุมที่ 2

(ลงชื่อ)…………….………………………..ผู้จับกุมที่ 3 (ลงชื่อ)…………….………………………..ผู้จับกุมที่ 4

(ลงชื่อ)…………….………………………..ผู้จับกุมที่ 5 (ลงชื่อ)…………….………………………..ผู้จับกุมที่ 6

(ลงชื่อ)…………….………………………..ผู้จับกุมที่ 7 (ลงชื่อ)…………….………………………..ผู้จับกุมที่ 8

(ลงชื่อ)…………….………………………..ผู้จับกุมที่ 9 (ลงชื่อ)…………….………………………..ผู้จับกุมที่ 10

ข้าฯ ได้รับสำเนาบันทึกการจับกุมไว้คนละหนึ่งฉบับเป็นที่เรียบร้อย

**(ลงชื่อ)…………………..........................ผู้ถูกจับ 1**

**(นายวีรพัฒน์ ดีเลิศ)**

**(ลงชื่อ)…………………..........................ผู้ถูกจับ 2**

**(นายอรรถพล ดีเลิศ)**

**(ลงชื่อ)…………………..........................ผู้ถูกจับ 3**

**(นายอาทิตย์ สดใส)**